የአውሮፓ ኅብረት የትራምፕ ውሳኔ ልክ አለመሆኑን ገለጸ፡፡
ባሕር ዳር፡ ሚያዝያ 07/2012 ዓ.ም (አብመድ) የአውሮፓ ኅብረት ፕሬዝዳንት ትራምፕ በዓለም ጤና ድርጅት ዙሪያ የወሰዱትን አቋም ‘‘ምክንያት የለሽ’’ ብሎታል፡፡በዚህ ወሳኝ ወቅት የዓለም ጤና ድርጅትን በገንዘብ አለመደገፍ ከፋፋይነት እንደሆነ በመግለጽም ኅብረቱ ለትብብር ጥሪ አቅርቧል፡፡የኅብረቱ የውጭ ጉዳይ ኃላፊ ጆሴፕ ቦሬል 27 የኅብረቱ አባል ሀገራት በዓለም ጤና ድርጅት ድጋፍ መቋረጥ ክፉኛ ማዘናቸውን በመግለጽ ወረርሽኙን ለመከላከል ከምንጊዜውም በላቀ ሁኔታ እየሠራ እንደሚገኝ አስታውቀዋል፡፡ቦሬል ወረርሽኙን መከላከል የሚቻለው በጋራ መሆኑን በማስታወስም ‘‘ይህንን ድንበር የለሽ ቀውስ መመከት የምንችለው በተባበረ ክንድ ነው’’ በማለት የአሜሪካን ማፈግፈግ ተገቢ አለመሆን ወቅሰዋል፡፡ ለዘመናት የአሜሪካ አጋር የነበረው ኅብረቱ በትራምፕ አስተዳደር ወቅት ግን ልዩነታቸውእየሰፋ መምጣቱን ቻይና ፕላስ የዜና ምንጭ ዘግቧል፡፡በአብርሃም በዕውቀት